1. ------IND- 2020 0791 F-- EL- ------ 20201221 --- --- PROJET

|  |  |  |
| --- | --- | --- |
| ΓΑΛΛΙΚΗ ΔΗΜΟΚΡΑΤΙΑ | | |
|  |  |  |
| Υπουργείο Οικολογικής Μετάβασης | | |
|  | | |
| Στέγαση | | |
|  | | |

**Διάταγμα της**

**για την έγκριση της μεθόδου υπολογισμού που προβλέπεται στο άρθρο R. 111-20-5 του κώδικα κατασκευών και κατοικιών**

ΑΡΙΘ. ΑΝΑΦΟΡΑΣ:

*Ενδιαφερόμενοι: κύριοι του έργου, ανάδοχοι, κατασκευαστές και επιχειρηματίες, αρχιτέκτονες, γραφεία θερμικών και περιβαλλοντικών μελετών, οικονομολόγοι κατασκευών, επιθεωρητές τεχνικού ελέγχου, κατασκευαστικές εταιρείες, εργοστάσια οικοδομικών υλικών και τεχνικών συστημάτων κτιρίων, προμηθευτές ενέργειας, στη μητροπολιτική Γαλλία.*

*Αντικείμενο: καθορισμός της μεθόδου υπολογισμού της ενεργειακής και περιβαλλοντικής απόδοσης για την κατασκευή κτιρίων κατοικιών, γραφείων, ή πρωτοβάθμιας ή δευτεροβάθμιας εκπαίδευσης στη μητροπολιτική Γαλλία, για την εφαρμογή του διατάγματος της XXX σχετικά με τις απαιτήσεις ενεργειακής και περιβαλλοντικής απόδοσης για την κατασκευή κτιρίων κατοικιών, γραφείων, ή πρωτοβάθμιας ή δευτεροβάθμιας εκπαίδευσης στη μητροπολιτική Γαλλία*

*Έναρξη ισχύος: Το παρόν διάταγμα ισχύει από την 1η Ιουλίου 2021.*

*Σημείωση: Το διάταγμα καθορίζει τη μέθοδο υπολογισμού της ενεργειακής και περιβαλλοντικής απόδοσης για την κατασκευή κτιρίων κατοικιών, γραφείων, ή πρωτοβάθμιας ή δευτεροβάθμιας εκπαίδευσης στη μητροπολιτική Γαλλία, μέσω τριών παραρτημάτων:*

* *Παράρτημα Ι: Γενικοί κανόνες για τον υπολογισμό της ενεργειακής και περιβαλλοντικής απόδοσης*
* *Παράρτημα ΙΙ: Μέθοδος υπολογισμού «Th-BCE 2020» η οποία περιγράφει λεπτομερώς τους κανόνες υπολογισμού της ενεργειακής απόδοσης, που σχετίζονται με το εργαλείο υπολογισμού που προβλέπεται στο άρθρο L.111-9-1-A του κώδικα κατασκευών και κατοικιών*
* *Παράρτημα III: Κανόνες «Th-Bat 2020» οι οποίοι επιτρέπουν τον προσδιορισμό των δεδομένων εισόδου για τους υπολογισμούς της ενεργειακής απόδοσης του κτιρίου για τον κανονιστικό υπολογισμό*

*Παραπομπές το τροποποιημένο από το παρόν διάταγμα κείμενο διατίθεται με τη διατύπωση που προέκυψε από την εν λόγω τροποποίηση στον δικτυακό τόπο Legifrance (*[*www.legifrance.gouv.fr*](http://www.legifrance.gouv.fr/)*).*

Η υπουργός Οικολογικής Μετάβασης, η αναπληρώτρια υπουργός Οικολογικής Μετάβασης, αρμόδια για τη στέγαση,

Έχοντας υπόψη την οδηγία (ΕΕ) 2015/1535 του Ευρωπαϊκού Κοινοβουλίου και του Συμβουλίου, της 9ης Σεπτεμβρίου 2015, για την καθιέρωση μιας διαδικασίας πληροφόρησης στον τομέα των τεχνικών προδιαγραφών και των κανόνων σχετικά με τις υπηρεσίες της κοινωνίας των πληροφοριών (κωδικοποιημένο κείμενο), και ιδίως την κοινοποίηση αριθ. έτος/XXX/F,

Έχοντας υπόψη την οδηγία 2010/31/ΕΕ του Ευρωπαϊκού Κοινοβουλίου και του Συμβουλίου, της 19ης Μαΐου 2010, για την ενεργειακή απόδοση των κτιρίων, όπως τροποποιήθηκε από την οδηγία (ΕΕ) 2018/844 του Ευρωπαϊκού Κοινοβουλίου και του Συμβουλίου, της 30ής Μαΐου 2018, ιδίως τα άρθρα 3, 4 και 6 αυτής,

Έχοντας υπόψη τον κώδικα κατασκευών και κατοικιών, ιδίως το άρθρο R.111-20-5,

Έχοντας υπόψη το διάταγμα XXX σχετικά με τις απαιτήσεις ενεργειακής και περιβαλλοντικής απόδοσης για την κατασκευή κτιρίων κατοικιών, γραφείων, ή πρωτοβάθμιας ή δευτεροβάθμιας εκπαίδευσης στη μητροπολιτική Γαλλία

Έχοντας υπόψη τις παρατηρήσεις που διατυπώθηκαν κατά τη δημόσια διαβούλευση που πραγματοποιήθηκε από την XXX έως την XXX, κατ’ εφαρμογή του άρθρου L. 120-1 του περιβαλλοντικού κώδικα,

Έχοντας υπόψη τη γνωμοδότηση του Εθνικού Συμβουλίου Αξιολόγησης Προτύπων της XXX,

Έχοντας υπόψη τη γνωμοδότηση Ανώτατου Συμβουλίου Ενέργειας της XXX,

Έχοντας υπόψη τη γνωμοδότηση του Ανώτατου Συμβουλίου Κατασκευών και Ενεργειακής Απόδοσης της XXX,

Έχοντας υπόψη την επιστολή παραπομπής της Συνέλευσης της Γουιάνας της XXX,

Έχοντας υπόψη την επιστολή παραπομπής της Συνέλευσης της Μαρτινίκας της XXX,

Έχοντας υπόψη την επιστολή παραπομπής του νομαρχιακού συμβουλίου της Γουαδελούπης της XXX,

Έχοντας υπόψη την επιστολή παραπομπής του νομαρχιακού συμβουλίου της Ρεϊνιόν της XXX,

Έχοντας υπόψη την επιστολή παραπομπής του περιφερειακού συμβουλίου της Γουαδελούπης της XXX,

Έχοντας υπόψη την επιστολή παραπομπής του περιφερειακού συμβουλίου της Ρεϊνιόν της XXX,

Έχοντας υπόψη την επιστολή παραπομπής του νομαρχιακού συμβουλίου του Μαγιότ της XXX,

**Αποφασίζουν τα εξής:**

Άρθρο 1

Εγκρίνεται η μέθοδος υπολογισμού που επισυνάπτεται στο παρόν διάταγμα, και προβλέπεται στο άρθρο R.111-20-5 του κώδικα κατασκευών και κατοικιών.

**Άρθρο 2**

Ο διευθυντής οικισμών, πολεοδομίας και υπαίθρου και ο γενικός διευθυντής ενέργειας και κλίματος είναι αρμόδιοι, ο καθένας στον τομέα του, για την εκτέλεση του παρόντος διατάγματος που πρόκειται να δημοσιευτεί στο Δελτίο Τύπου του Υπουργείου Οικολογικής και Αλληλέγγυας Μετάβασης.

Η υπουργός Οικολογικής Μετάβασης

Για την υπουργό και κατ’ εντολήν αυτής:

Ο διευθυντής οικισμών, πολεοδομίας και υπαίθρου,

Η υπουργός Οικολογικής Μετάβασης,

Για την υπουργό και κατ’ εντολήν αυτής:

Ο γενικός διευθυντής ενέργειας και κλίματος,

Η αναπληρώτρια υπουργός Οικολογικής Μετάβασης

αρμόδια για τη στέγαση

Για την υπουργό και κατ’ εντολήν αυτής:

Ο διευθυντής οικισμών, πολεοδομίας και υπαίθρου,